Midtre Gauldal kommune Planforslag dato: 27.09.17\_rev.20.09.18

Vedtatt dato: 20.09.18 (bestemmelser unntatt rettsvirkning pga. innsigelse)

 Dato for siste mindre endring:

# Reguleringsplan for Furukollen og Olaplassen

## ReguleringsbestemmelserDetaljregulering

## PlanID 1648 2016013

## Saksnummer

# 1. Planens hensikt

Hensikten med planen er å legge til rette for utvikling av steinbrudd og masseuttak med tilhørende virksomhet, bebyggelse og anlegg og ny atkomstveg. Planen skal også ivareta den eksisterende skytebanen i Furukollen og den eksisterende atkomstvegen til Furukollen.

# 2. Fellesbestemmelser for hele planområdet

# 2.1 Aktsomhet for kulturminner

Dersom det i forbindelse med tiltak i marken oppdages automatisk fredete kulturminner som tidligere ikke er kjent, skal arbeidet stanses i den utstrekning det berører kulturminnene eller deres sikringssoner på fem meter. Det er viktig at også de som utfører arbeidet i marken gjøres kjent med denne bestemmelsen. Melding om funn skal straks sendes Sør-Trøndelag fylkeskommune jf. lov om kulturminner § 8, annet ledd.

# 2.2 Matjord

Matjord skal tas av før inngrep og gjenbrukes til istandsetting etter inngrep, eller til å forbedre og å etablere ny dyrka jord eller revegetering etter terrenginngrep innenfor planområdet. Under mellomlagring skal matjord ikke blandes med andre masser, ikke komprimeres eller kjøres på. Matjord skal ikke fraktes ut av planområdet, uten særskilt søknad og godkjenning fra kommunens Landbruksavdeling.

# 2.3 Støy

Støy fra bygge- og anleggsarbeid skal følge anbefalinger i T-1442:2016 kapittel 4 og støygrenser i nevnte kapittel gjøres gjeldende og skal ligge til grunn for gjennomføring av bygge- og anleggsarbeider.

For støy fra arbeid med massedeponering innenfor BRU1 skal grenseverdiene i Miljøverndepartementets retningslinjer for behandling av støy i arealplanlegging (T-1442/2016) legges til grunn for tiltak.

# 2.4 Støv

Utslipp av steinstøv/støv/partikler fra totalaktiviteter fra virksomheten skal ikke medføre at mengde nedfallsstøv overstiger 5 g/m² i løpet av 30 dager. Dette gjelder mineralsk andel målt ved nærmeste nabo, eller annen nabo som eventuelt blir mer utsatt, jf. forurensningsforskriften § 30-9.

# 2.5 Overvåking av avrenning til vassdrag

Avrenning fra området til vassdrag skal overvåkes før, under og etter drift og deponifasen. Før tiltak i henhold til reguleringsplanen settes i gang skal det etableres et vannprøveprogram som definerer når vannprøver skal tas og hvilke parametere som skal inngå i prøvetakningen. Vannprøveprogrammet skal godkjennes av kommunen.

# 3. Bestemmelser til arealformål

# 3.1 Bebyggelse og anlegg (§ 12-5 nr. 1)

#### 3.1.1 Masseuttak og steinbrudd BRU1-3

Alt vegetasjonsdekke skal tas av i etapper før uttak av løsmasser eller stein kan igangsettes. Vegetasjonsmassene skal mellomlagres på egnede områder og skal ikke blandes med andre masser.

Der hvor driftsplanen sier at det skal skje opprydding, istandsetting, tilbakeføring av avdekningsmasser og ev. tilsåing, skal dette gjennomføres uten unødvendig opphold i tid.

Uttaksområder skal sikres og skiltes under driftsfase og etter avsluttet uttak for å hindre uønsket ferdsel av mennesker og dyr.

Ved støvflukt skal det gjennomføres støvdempende tiltak.

Olje, kjemikalier og andre forurensede stoffer skal oppbevares i et område avsatt til denne bruken. Det avsatte området skal ha tett dekke og sluk for å forhindre avrenning og forurensning til grunnen.

Drift tillates hverdager, hele døgnet. Impulspreget aktivitet tillates ikke på natt (tidsrommet kl. 23-07). Arbeid på natt skal foregå under øverste kant på masseuttaket/steinbruddet. Nødleveranser av strømaterialer og steinmasser i forbindelse med akutte situasjoner som flom, vegbrudd og lignende tillates til alle tider.

Det tillates etablert sedimentasjonsbasseng. Beregninger og utstrekning skal forelegges rett offentlig myndighet før tiltak tillates igangsatt.

#### 3.1.2 Masseuttak BRU1

Området BRU1 skal benyttes til uttak av løsmasser, virksomhet for videreforedling av produkter som har de uttatte masser som hovedråstoff og til lagringsplass for rene masser, midlertidige anlegg og lagerbygninger tilknyttet formålet.

Uttak av masser skal starte fra nord i området.

Masser tillates tatt ut ned til kote + 75 moh.

Driftsplan for masseuttaket skal spesielt vise hvordan masseuttakene skal avsluttes mot naturreservatet.

Etter endt uttak skal området fylles opp til kote +175ved/deponering av rene masser. Det skal kun deponeres masser som tilfredsstiller tilstandsklasse 1 (normverdiene) angitt i Klif-veileder TA-2553/2009 Tilstandsklasser for forurenset grunn. Til deponidrift skal det utarbeides/benyttes et system/mottakskontroll som sikrer at tiltakshaver kan dokumentere hvilke masser som er mottatt, og hvor disse har sin opprinnelse fra. Arealet skal istandsettes til dyrka jord senest 2 år etter endt virksomhet. Samtidig går området tilbake til LNFR-område.

#### 3.1.3 Masseuttak og steinbrudd, BRU2

Området BRU 2 skal benyttes til lagringsplass for rene masser, bebyggelse og anlegg som er nødvendig for virksomheten i masseuttaket og steinbruddet, administrasjonsbygg, arbeidsbrakker og tilsvarende.

Bygninger og anlegg tillates med inntil 8 meter gesimshøyde og 9 meter mønehøyde. Maksimal tillatt BYA er 500 m2.

Bygninger og andre midlertidige og transportable konstruksjoner skal fjernes samtidig med at driften av bruddet opphører. Området skal være ferdig ryddet og istandsatt i tråd med driftsplan senest 2 år etter endt virksomhet. Samtidig går området tilbake til LNFR-område.

#### 3.1.4 Steinbrudd BRU3

Området BRU3 skal benyttes til steinbrudd og pukkverksvirksomhet, midlertidige anlegg og lagerbygninger tilknyttet formålet.

Sprengninger skal bare skje i tidsrommet mandag til fredag kl. 0700-1600. Naboer skal være varslet om når sprengninger skal finne sted.

Laveste uttakskote er +195 moh.

Virksomhet som genererer transport på Furukollvegen tillates maksimalt 2 år etter at driftskonsesjon er gitt.

Nordre løp av Engenbekken skal ledes i erosjonssikker grøft langs SV2 til søndre løp av Enganbekken, før det kan startes drift i steinbruddområdet som berører nordre løp av Enganbekken. Bekken skal flyttes på en måte at vannkvaliteten for resten av bekken nedstrøms ikke forringes.

Pallene i bruddet skal ryddes, istandsettes og revegeteres fortløpende ift. uttak og iht. godkjent driftsplan, med bruk av med tykt nok lag stedegne og egnede masser til å sikre middels bonitet, . Tiltakshaver plikter å istandsette og revegetere hele området etter ferdig uttak som beskrevet i driftsplanen. Bygninger og andre midlertidige og transportable konstruksjoner skal fjernes samtidig med at driften av bruddet opphører. Området skal være ferdig ryddet og istandsatt i tråd med driftsplan senest 2 år etter endt virksomhet. Samtidig går området tilbake til LNFR-område.

#### 3.1.5 Annen særskilt angitt bebyggelse og anlegg – massedeponi

Området BAB1 skal benyttes til mellomlagring eller deponering av stedegne avdekningsmasser og ev. skrotmasser fra steinbruddområdet.

Det tillates ikke deponering høyere enn kote + 265 (deponiområdets vestlige grense).

Området skal istandsettes og revegeteres med bruk av stedegne masser innen 2 år etter at deponering er avsluttet.

#### 3.1.6 Skytebane

Området BSK skal benyttes til skytebaner, bygninger, anlegg og innretninger som er nødvendig for områdets drift og bruk som skytebane slik som klubbhus/skytterhus, standplasser, lager, skivearrangement, skivevoller, støyvoller, skivestativer, sikkerhetsanlegg, støydempingstiltak, atkomst-/anleggsveger, parkeringsplasser, VA-anlegg, drenering, grøfter mv.

Maksimalt bebygd areal er 1000 m2. Maksimal gesimshøyde er 8 meter og maksimal mønehøyde er 9 meter, over gjennomsnittlig planert terreng.

Klubbhus og standplasser skal tilfredsstille krav til universell utforming. Sekundærrom som ikke skal være allment tilgjengelig er unntatt fra kravet.

VA-anlegg tillates plassert innenfor området. Det tillates boring etter grunnvann for vannforsyning til anlegget. Avløp kan skje med tett tank, eller annen løsning som godkjennes av kommunen.

Det tillates skyting mandag - fredag kl. 09-22 og lørdag kl. 09-17. I tillegg tillates inntil 10 stevnehelger pr. år, der det kan skytes ut over skytetidene, inkludert på søndager. Nattskyting (kl. 22-07) tillates likevel ikke.

# 4. Samferdselsanlegg og teknisk infrastruktur (§ 12-5 nr. 2)

#### 4.1 Veg SV1 og annen veggrunn SVG1

SV1 er kjøreveg med avkjørsel fra fv. 630. SV1 skal benyttes som adkomst for masseuttakene når vegen er ferdig bygd.

Avkjørsel/kryss til fv. 630 skal anlegges iht. Statens vegvesen håndbok N100.

For å redusere støvflukt skal legges fast dekke på vegen. Dersom forhold på adkomstveien medfører at kjøretøy blir tilsmusset, må kjøretøy vaskes før de kjører ut på det offentlige vegnettet. Vegen mot kryss mot fylkesvegen og kryss ut på fylkesvegen skal kostes/vaskes jevnlig og ved behov. Vegnettet skal rengjøres uten at grøft eller dreneringssystem tettes.

Arealer regulert til annen veggrunn kan benyttes til fyllinger, skjæringer, grøfter, annet sideareal, murer, stabiliserende tiltak og ev. andre installasjoner som naturlig hører veganlegget til.

Sidearealer skal istandsettes senest i løpet av første sommerhalvår etter at nye vegstrekninger er bygd.

Rekkverk, voller mv. skal etableres iht. Statens vegvesen håndbok N100 Rekkverk og vegens sideterreng.

Det skal samtidig med anlegging av vegen, der sideterrenget ligger mer enn 0,5 meter under vegbanen, etableres grøfter for å hindre vann i vegoppbyggingen og sikre mot erosjon. Grøfter skal være minimum 0,6 meter dype og skal være sikret mot sannsynlig erosjonsfare.

I skråningen øst for BRU1, der vegen etableres på fylling, skal fyllingen bygges opp av godt drenerende masser. Det skal etableres med et filterlag under vegfyllingen for å hindre erosjon av stedlige masser.

Ved bruk av sprengstein tillates skråninger etablert med maksimal helning 1:1,5. Ved bruk av løsmasser tillates maksimal helning 1:2.

Det skal ikke etableres skjæringer i skråningen vest for BRU1 med brattere helning enn dagens, og som kan redusere skråningens stabilitet.

#### 4.2 Veg SV2 og annen veggrunn SVG2

SV2 er eksisterende veg fra Engan til Furukollen.

Nordre løp av Enganbekken tillates ledet i veggrøft innenfor SVG2.

# 5 Landbruks-, natur- og friluftsformål samt reindrift (§ 12-5 nr. 5)

#### 5.1 Landbruks, natur og friluftsformål samt reindrift

Innenfor L1 og L2 tillates ikke bygninger eller terrenginngrep som påvirker stabiliteten i terrenget. Vegetasjon og rotsystemer i skråningen øst for BRU1 skal så langt som mulig bevares for å hindre utrasing.

Områdene L3-L5 er bufferområder til steinbruddet. Vegetasjonen og terrenget i skal bevares.

# 6. Bestemmelser til hensynssoner (§§ 12-6, 12-7 og 11-8)

#### 6.1 Sikringssone frisikt (§ 11-8 a) (sone H140)

Innenfor frisiktsone sikringssone frisikt (H140) skal det være frisikt i en høyde av 0,5 meter over toppdekke på tilstøtende veg. Arealet innenfor frisiktsonen må ikke nyttes slik at sikt blir hindret på noe tidspunkt. Enkeltstående lysmaster, skiltstolper og lignende anses ikke som sikthindrende.

#### 6.2 Faresone skytebane (§ 11-8 a) (sone H\_360)

Bruk av skytebaneanlegget skal skje etter de bestemmelser som er fastsatt i sikkerhetsinstruks for hver bane godkjent av politiet.

#### 6.3 Hensynssone bevaring av naturmiljø (sone H\_560)

Tiltak som reduserer vannkvaliteten og naturmangfoldet tillates ikke. Tiltak som styrker naturmiljøet og fremmer opplevelsesverdier for naturen tillates etter søknad.

#### 6.4 Båndlagte områder etter lov om kulturminner (H730) (§11-8 d)

Kulturminnene innenfor områdene H730\_1-2, id. 178757 og 178751 (kullgrop) er automatisk fredet etter kulturminneloven § 4. Det samme gjelder for en sikringssone i et 5 meter bredt belte fra kulturminnets ytterkant jf. kulturminnelovens § 6. Landbruksdrift kan fortsette på samme måte som tidligere. Uten tillatelse fra kulturminnemyndigheten (fylkeskommunen) må det ikke foretas pløying og annet jordarbeide dypere enn tidligere (kulturminneloven § 3). Det skal ikke skje noen form for inngrep, tildekking eller tiltak. Eventuelle nødvendige, mindre tiltak innen områdene må gjøres rede for særskilt og må godkjennes av kulturvernmyndighetene.

# 7. Bestemmelser til bestemmelsesområder

#### 7.1 Bestemmelser til bestemmelsesområde #1-3

Før det iverksettes tiltak innenfor bestemmelsesområdene skal det foretas arkeologisk utgravning av de berørte automatisk fredete kulturminner id. 178754, 178755 og 178756 som er markert som bestemmelsesområdene #1, #2, #3 i plankartet. Det skal tas kontakt med Trøndelag fylkeskommune i god tid før tiltaket skal gjennomføres slik at omfanget av den arkeologiske granskingen kan fastsettes.

#### 7.2 Bestemmelser til bestemmelsesområde #4

Innenfor bestemmelsesområde #4 tillates etablert sedimenterings- og infiltrasjonsbasseng for kontrollerte utslipp av vann til Gaula.

#### 7.3 Bestemmelser til bestemmelsesområde #5-6

Innenfor bestemmelsesområde #5 skal det anlegges en voll med 2-5 meter høyde over dagens terreng, før drift som innebærer bearbeiding av masser innenfor BRU1, kan starte.

Innenfor bestemmelsesområde #6 skal det anlegges en voll med 2-5 meter høyde over planert terreng, før drift som innebærer bearbeiding av masser innenfor BRU2, kan starte.

Voller skal anlegges med maksimal helning 1:2. Vollene skal revegeteres med stedegen vegetasjon.

#### 7.4 Bestemmelser til bestemmelsesområde #7 – anlegg og riggområde

Området #7 tillates benyttet til virksomhet som er nødvendig for anlegging av ny atkomstveg SV1, herunder midlertidige bygninger (brakker), anlegg, lagring mm. Området skal istandsette og revegeteres senest i løpet av første sommerhalvår etter at ny atkomstveg til Olaplassen er bygd.

# 8. Rekkefølgebestemmelser

#### 8.1 Krav om fast dekke på SV1

Det skal anlegges fast dekke på veg SV1 før det startes drift som omfatter transport av ferdige produkter fra masseuttaket i BRU1 eller steinbruddet i BRU3.

#### 8.2 Vannprøver av drikkevann

Før oppstart av masseuttak skal det tas prøver av drikkevann fra fjellbrønn på Kvasshyllan gård og oppkomme på gnr./bnr. 228/2 ved Melen i Melhus kommune.

#### 8.3 Anlegging av voller

Voll innenfor bestemmelsesområde #5 skal opparbeides før drift som innebærer bearbeiding av masser innenfor BRU1, kan starte.

Voll innenfor bestemmelsesområde #6 skal anlegges før drift som innebærer bearbeiding av masser innenfor BRU2, kan starte.

#### 8.4 Avtaking av matjord

Matjord skal tas av før inngrep.

#### 8.5 Frigivelse av kulturminner

Kulturminner innenfor bestemmelsesområdene #1-3 i BRU1 og SV1 skal være frigitt før det kan gis tillatelse til inngrep

#### 8.6 Geotekniske undersøkelser

Det skal gjennomføres geotekniske undersøkelser av området (med vurdering av lokal og global stabilitet) før igangsetting av tiltak knyttet til etablering av ny tilkomstveg SV1 med sideareal og områder for masseuttak og deponering. Vurderingene skal ha spesielt fokus på sikkerhet for jernbanen og sikre avslutninger mot naturreservatet. Undersøkelsene skal gjennomføres av fagkyndige.

**8.7 Før igangsettingstillatelse for SV1**

Før det gis igangsettingstillatelse for etablering av adkomstveg med grøft skal det dokumenteres og gjennomføres ev. tiltak slik at tiltaket ikke forverrer flomforholdene mot jernbanen. Dette kan innebære at det må anlegges en ny stikkledning under jernbanen. Det må da dokumenteres at stikkledningen har tilstrekkelig kapasitet for å unngå forverrede flomforhold mot jernbanen. Dokumentasjonen må også forelegges og være akseptert av Bane NOR før igangsettingstillatelsen gis